റെക്സ് ടില്ലേർസൺ

അമേരിക്കൻ പ്രസിഡന്റ് ഡൊണാൾഡ് ട്രമ്പിന്റെ കീഴിൽ 69-ാം അമേരിക്കൻ സ്റ്റേറ്റ് സെക്രട്ടറിയായിരുന്നു റെക്സ് ടില്ലേർസൺ.(ജ: മാർച്ച് 23, 1952) എക്‌സോൺ മൊബിൽ പെട്രോളിയം കമ്പനിയുടെ മുൻ തലവനുമായിരുന്നു റെക്‌സ് ടില്ലേഴ്‌സൺ .

ഭരണരംഗത്ത്
റഷ്യയിലെ സെന്റ് പീറ്റേഴ്‌സബർഗിൽ  2016 ജൂലൈയിൽ നടന്ന ഇന്റർനാഷണൽ ഇക്കണോമിക് ഫോറത്തിൽ പങ്കെടുത്ത ഏറ്റവും ഉയർന്ന അമേരിക്കൻ പ്രതിനിധി ടില്ലേർസനായിരുന്നു. വിദേശകാര്യത്തിലും രാഷ്ട്രീയത്തിലും മുൻ പരിചയമില്ലാത്തയാളാണെങ്കിലും ടില്ലേഴ്‌സൺ ട്രമ്പിന്റെ വിശ്വസ്തനായി കരുതപ്പെട്ടിരുന്നു. ക്രീമിയ അധിനിവേശവും, സിറിയൻ പ്രസിഡന്റ് ആസാദിനു നൽകുന്ന പിന്തുണയും മൂലം റഷ്യയോട് അകലം പാലിച്ചിരുന്ന അമേരിക്കൻ നയത്തിൽ നിന്നു വ്യത്യസ്തമായി ഇരു രാജ്യങ്ങളും തമ്മിൽ സൗഹൃദപാതയിൽ പോകണമെന്ന സമീപനമാണ് ട്രമ്പ് പ്രചാരണ കാലഘട്ടം മുതൽ പുലർത്തിയിരുന്നത്. ക്രീമിയ പിടിച്ചക്കിയതിന്റെ പേരിൽ റഷ്യയ്‌ക്കെതിരേ സാമ്പത്തിക ഉപരോധം ഏർപ്പെടുത്തിയ അമേരിക്കൻ നീക്കത്തെ ടില്ലേർസൺ എതിർത്തിരുന്നു. റഷ്യയുടെ ഏറ്റവും ഉയർന്ന സിവിലിയൻ ബഹുമതികളിലൊന്നായ ഓർഡർ ഓഫ് ഫ്രണ്ട്ഷിപ്പ് ടില്ലേർസന് പുടിൻ സമ്മാനിച്ചിട്ടുണ്ട്.2015 ൽ ടില്ലേഴ്സണെ ഫോബ്സ് മാസിക ലോകത്തിലെ ഏറ്റവും സ്വാധീനശക്തിയുള്ള  25-ാം വ്യക്തിയായി തെരെഞ്ഞെടുത്തിട്ടുണ്ട്.Bethel, Brian (December 13, 2016). "Tillerson's sister says he would do 'an incredible job'". Abilene Reporter News. Retrieved April 1, 2017.
2018 മാർച്ച് 13നു  ടില്ലേഴ്സണെ സെക്രട്ടറി സ്ഥാനത്തു നിന്നു നീക്കിയെന്നത് ഒരു സോഷ്യൽ നെറ്റുവർക്ക് വഴി ട്രമ്പ് പ്രഖ്യാപിച്ചു.Trump, Donald J. (March 13, 2018). "[5:44 AM] Mike Pompeo, Director of the CIA, will become our new Secretary of State. He will do a fantastic job! Thank you to Rex Tillerson for his service! Gina Haspel will become the new Director of the CIA, and the first woman so chosen. Congratulations to all!". @realDonaldTrump. Retrieved March 13, 2018.
അവലംബം

വർഗ്ഗം:1952-ൽ ജനിച്ചവർ
വർഗ്ഗം:അമേരിക്കൻ സ്റ്റേറ്റ് സെക്രട്ടറിമാർ